Príloha 3

Transformácia pobočky ZÚ Nairobi v Addis Abebe na riadny ZÚ

V súvislosti s nestálym členstvom SR v BR OSN v rokoch 2006–2007 zriadilo MZV SR v marci 2006 v Addis Abebe pobočku ZÚ Nairobi. Dôvodom bola predovšetkým skutočnosť, že v Addis Abebe sa nachádza sídlo Africkej únie, čo umožňovalo priamu komunikáciu s predstaviteľmi jej všetkých členských krajín. To je zvlášť dôležité vzhľadom na nízky počet ZÚ Slovenskej republiky na africkom kontinente (päť).
Počas pôsobenia pobočky ZÚ v Addis Abebe došlo k ďalšiemu rozvoju bilaterálnych vzťahov v obchodno-ekonomickej oblasti. Príkladom sú investície na vybudovanie a prevádzku závodu Matador Púchov v roku 2004 (30 mil. USD) a v súčasnosti plánovaná investícia ďalších 18 mil. USD. 
Záujem EÚ o ďalší rozvoj spolupráce s Afrikou vyplynul aj zo záverov 2. summitu EÚ – Afrika konaného koncom roku 2007 v Lisabone, kde bola prijatá spoločná stratégia rozvoja spolupráce. Počnúc rokom 2008 sa očakáva vyššia intenzita vzájomných kontaktov, pracovných stretnutí EÚ a jednotlivých členov vrátane SR na úrovni Africkej únie, ktorá má sídlo v Addis Abebe. SR má pri AÚ štatút pozorovateľa.
Pri sídle Africkej únie zriadili svoje zastúpenia prakticky všetky africké krajiny, čo umožňuje priamu vzájomnú komunikáciu. To je zvlášť dôležité vzhľadom na celkovo nízky počet zastupiteľských úradov na africkom kontinente (päť)

Systemizácia:
1 DZ, 1 ZS (od 1.2.2008), 2 MS 

Ročné náklady: 

Výdavky	Položka	Kalendárny rok	
Mzdy, platy a ostatné osobné vyrovnania	610	2 100	
Odvody do poisťovní a NÚP	620	50	
Tovary a ďalšie služby	630	1 850	
Výdavky celkom	600 	4 000